ddrg/super_eurlex huggingface dataset:
SKRIFTLIG FORESPØRGSEL P-2388/99

af Sérgio Marques (PPE-DE) til Kommissionen

(1. december 1999)

Om: Ordningen for import af bananer

Det forslag, som Kommissionen vedtog på sit møde den 10. november 1999 om den nye ordning for import af bananer, indebærer alvorlige risici for den europæiske bananproduktions overleven, især på grund af de yderst forudsigelige ændringer af handelsmønstrene. Denne ændring kan føre til alvorlige hindringer for afsætningen af europæiske bananer. Dette betyder, at der løbes en risiko, som ingen ordning for producentstøtte kan opveje.

Derfor og fordi en højtstående tjenestemand i Europa-Kommissionen har udtalt, at den nye ordning ikke indebærer nogen risiko for EF-bananerne, bedes Kommissionen oplyse, på hvilken måde bananproducenternes interesser på Madeira efter dens opfattelse er sikret i den omtalte ordning.

Hvis man antager, at afsætningen af EF-bananer er sikret, hvordan vil de yderligere omkostninger i forbindelse med støtteordningen til producenterne i Fællesskabet (deficiency payment) i betragtning af budgetaftalerne for 2000, som er resultatet af det større udbud af bananer og det deraf følgende prisfald, blive finansieret?

Svar afgivet på Kommissionens vegne af Franz Fischler

(20. december 1999)

Det forslag, som Kommissionen vedtog den 10. november 1999(1), har til formål at opfylde EU's forpligtelser over for Verdenshandelsorganisationen (WTO), idet der tages hensyn til interesserne for både EU og bananproducenterne i landene i Afrika, Vestindien og Stillehavet (AVS) og til behovet for at overholde EU-budgettets stramme grænser.

Forslaget omfatter en ren toldordning, der skal træde i kraft senest den 1. januar 2006 efter udløbet af en overgangsperiode, i hvilken der anvendes en ordning med toldkontingenter, som omfatter en toldpræference, der er tilstrækkelig omfattende til at bevare adgangen for bananer med oprindelse i AVS-landene.

Kommissionen mener, at støtten til EU-producenterne sikres gennem den nuværende ordning med udligningsstøtte, hvis beregning er baseret på forskellen mellem den faste referenceindtægt (der blev forhøjet med 5 % i 1998 og 3 % i 1999) og de gennemsnitlige priser, der noteres i løbet af produktionsåret for bananer. Ordningen sikrer, at EU-produktionen kan afsættes på markedet med fuld kompensation uanset prisudviklingen på EU-markedet i denne fase.

Kommissionens forslag er ledsaget af en finansieringsoversigt. Forslagets finansielle følger for budgettet anslås til: forhøjelse af udgifterne med 77 mio. EUR og forhøjelse af indtægterne med 30 mio EUR. De finansielle følger for budgettet af en ren toldordning kan endnu ikke opgøres i tal.

(1) SEC(1999) 1820 endelig udg.
SKRIFTLIG FORESPØRGSEL P-1874/99

af Joan Colom i Naval (PSE) til Kommissionen

(12. oktober 1999)

Om: Støjforurening i Barcelonas lufthavn

Beboerne i områderne omkring Barcelonas lufthavn, og navnlig indbyggerne i Gavà kommune, har gennem længere tid klaget over det høje niveau af støjforurening, også i nattetimerne, som mange fly forårsager, når de lægger an til landing. Det drejer sig tilsyneladende i mange tilfælde om fly, der er fremstillet i det tidligere Sovjetunionen, og som ikke overholder EF-bestemmelserne.

Kan Kommissionen oplyse om, hvorledes lufthavnsmyndighederne i Barcelona anvender og fremmer de gældende EF-bestemmelserne?

Svar afgivet på Kommissionens vegne af Loyola de Palacio

(29. oktober 1999)

Kommissionen har intet kendskab til, at de spanske myndigheder, nærmere betegnet lufthavnsmyndighederne i Barcelona, skulle overtræde Fællesskabets lovgivning om flystøj. Kommissionen kan imidlertid give nogle generelle oplysninger om flystøj.

Rådets direktiv 92/14/EF af 2. marts 1992 om begrænsning af operationen af flyvemaskiner, der henhører under bind 1, del II, kapitel 2 i bilag 16 til konventionen angående international civil luftfart, anden udgave (1988)(1), tager sigte på gradvis afvikling af flyvemaskiner (de såkaldte kapitel 2 fly), der ikke opfylder de seneste støjstandarder. Afviklingen begyndte den 1. april 1995 og skal være afsluttet den 1. april 2002. Direktivet indeholder en undtagelse, som gælder indtil den 1. april 2002 for flyvemaskiner, der er forsynet med motorer, som har et by pass-forhold på over 2, og det er tilfældet med nogle af de russisk-byggede flyvemaskiner.

(1) EFT L 76 af 23.3.1992, senest ændret ved Rådets direktiv 98/20/EF, EFT L 107 af 7.4.1998.
SKRIFTLIG FORESPØRGSEL P-1972/99

af Gilles Savary (PSE) til Kommissionen

(19. oktober 1999)

Om: Harmonisering af kørselsrestriktionerne for lastvogne i weekenden samt på fri- og helligdage (forslag til Rådets direktiv KOM(1998) 115 af 25. maj 1998)

Præcis hvilken holdning indtager Kommissionen og hvor langt er den kommet med arbejdet efter konklusionerne fra samlingen i Rådet (transport) den 6. oktober 1999 i Luxembourg vedrørende kørselsrestriktionerne for lastvogne i weekenden samt på fri- og helligdage?

Står harmoniseringen af kørselsperioderne for lastvogne i weekenden samt på fri- og helligdage stadig på dagsordenen for Kommissionens arbejde? Fastholdes forslaget til Rådets direktiv KOM(1998) 115(1) som det er, eller agter Kommissionen at ændre eller slet og ret at trække sit forslag tilbage?

Såfremt der påtænkes en ændring, hvad bliver da grundlaget for et kompromis? Og inden for hvilken frist og ifølge hvilken tidsplan kommer det til at ske?

(1) EFT C 198 af 24.6.1998, s. 17.

Svar afgivet på Kommissionens vegne af Loyola de Palacio

(10. november 1999)

Kommissionen kan oplyse det ærede medlem om, at man efter mødet i Rådet (Transport) den 6. oktober 1999 og drøftelserne om forslaget til Rådets og Parlamentets direktiv om et sæt harmoniserede regler for kørselsrestriktioner for lastvogne i international transport på bestemte vejstrækninger i øjeblikket arbejder på et revideret direktivforslag.

Under transportrådsmødet var der omfattende enighed om to spørgsmål: medlemsstaternes forpligtelse til at anmelde restriktioner til Kommissionen på forhånd, så processen bliver mere gennemskuelighed, og harmonisering af restriktionernes anvendelsesområde, dvs. der udarbejdes en fælles liste over undtagelser.

Der er dog stadig ikke enighed om restriktioner i weekenden og på helligdage. Fronterne er meget stærkt trukket op i både Rådet og Parlamentet, hvilket medfører næsten modsatrettede holdninger.

Kommissionen agter derfor at vedtage og forelægge Rådet og Parlamentet et revideret forslag i slutningen af 1999, som på den ene side tager hensyn til, hvilken virkning restriktioner for lastvogne på det transeuropæiske vejnet har på det indre marked, og på den anden side behovet for at sikre, at legitime og velbegrundede begrænsninger, som medlemsstaterne indfører, anerkendes.
SKRIFTLIG FORESPØRGSEL P-1976/99

af Inger Schörling (Verts/ALE) til Kommissionen

(28. oktober 1999)

Om: Bromholdige brandbeskyttelsesmidler

I Sverige er der for nylig fremkommet alarmerende beretninger om store mængder bromholdige brandbeskyttelsesmidler i østersøfisk. Den svenske regering har nu lovet at indføre et forbud mod bromholdige brandbeskyttelsesmidler senest fra år 2004 og at arbejde for at mindske anvendelsen af dem.

Hvordan har Kommissionen til hensigt at behandle spørgsmålet om bromholdige brandbeskyttelsesmidler?

Vil Kommissionen forsøge at få udvirket et forbud på EU-niveau og i givet fald hvornår?

Ville et ensidigt svensk forbud mod bromholdige brandbeskyttelsesmidler virke hindrende for den frie vareudveksling og dermed være i modstrid med fællesskabsretten?

Svar afgivet på Kommissionens vegne af Erkki Liikanen

(24. november 1999)

Kommissionen henviser det ærede medlem til svar afgivet på skriftlig forespørgsel E-3004/98 af Doeke Eisma(1).

Kommissionen ved besked om den nyligt offentliggjorte svenske forskning om bromholdige brandbeskyttelsesmidler, særlig med hensyn til polybromdiphenylethere (PBDE'er). I denne forbindelse er ikke kun oplysningerne om niveauerne af nogle bromholdige brandbeskyttelsesmidler i fisk, men også de øgede koncentrationer af fem PBDE-congener i blodet på arbejdstager ved genvindingsanlæg årsag til bekymring. Kommissionen vil tage disse resultater til efterretning under udarbejdelsen af et forslag til direktiv om affald fra elektrisk og elektronisk udstyr, der skal føre til øget genvinding af plast, der indeholder brandbeskyttelsesmidler.

Hvad det ærede medlems sidste spørgsmål angår, ville et eventuelt ensidigt forbud mod bromholdige brandbeskyttelsesmidler blive vurderet i henhold til EF-traktatens artikel 28 og 30 (tidligere artikel 30 og 36) for kvantitative restriktioner medlemsstaterne imellem.

(1) EFT C 142 af 21.5.1999.
SKRIFTLIG FORESPØRGSEL P-1848/99

af Carlos Carnero González (PSE) til Kommissionen

(11. oktober 1999)

Om: Ækvatorialguineas regerings anholdelse af regeringsmodstandere

Plácido Micó, som er partiformand for Convergencia para la Democracia Social (CPDS, medlem af Socialistisk Internationale), blev valgt ind i det nationale parlament ved valget den 7. marts 1999, men gav afkald på posten i protest mod den totale mangel på demokratiske forhold under valget. Den 9. september 1999 blev han uden nogen begrundelse arresteret af myndighederne i Ækvatorialguinea, og blev holdt fængslet i næsten en uge. Dette er endnu et eksempel, omend et af de mere alvorlige, på den manglende opfyldelse af de løfter, som regeringen i Malabo har afgivet over for det internationale samfund, herunder i sin tid over for Kommissionens formand.

Hvilke foranstaltninger agter Kommissionen at træffe i denne forbindelse, og agter den at anmode præsident Teodoro Obiang om at respektere menneskerettighederne fuldt ud og hurtigst muligt indføre demokrati i Ækvatorialguinea, der jo har undertegnet Lomé-konventionen?

Svar afgivet på Kommissionens vegne af Poul Nielson

(12. november 1999)

Kommissionen er klar over de vanskeligheder som er forbundet med demokratiseringsprocessen, navnlig hvad angår oppositionens udøvelse af de grundlæggende frihedsrettigheder i Ækvatorialguinea. Med hensyn til arrestationen af Placido Mico, formand for Den Socialdemokratiske Samling (CPDS) og leder af oppositionen i Ækvatorialguinea, har Kommissionen sammen med medlemsstaterne på stedet (Spanien og Frankrig) hos de nationale myndigheder anmodet om en forklaring på arrestationen og fængslingen af Placido Mico. Denne blev betinget løsladt den 16. september 1999. Kommissionen følger fortsat udviklingen i landet og fortsætter dialogen med de nationale myndigheder for at fremme og styrke den skrøbelige demokratiseringsproces.

I denne forbindelse undersøger Kommissionen muligheden for at støtte processen gennem konkrete foranstaltninger, såsom støtte til afholdelsen af kommunalvalg i begyndelsen af 2000, for så vidt valgprocessen finder sted under acceptable betingelser med tilstrækkelig transparens og retfærdighed, og med et samlet program, der støtter demokratiseringsprocessen, forbedrer menneskerettighedssituationen og medvirker til opbygningen af en retsstat i Ækvatorialguinea.
SKRIFTLIG FORESPØRGSEL P-1600/99

af Marco Cappato (TDI) til Kommissionen

(7. september 1999)

Om: Tilbageholdelsen af Ashot Bleyan, tidligere undervisningsminister i Republikken Armenien

Ifølge den tidligere armenske undervisningsminister Ashot Bleyans advokat og ifølge oplysninger fra pressen er Ashot Bleyan, som har været tilbageholdt i flere måneder, blevet udsat for mishandling i fængslet og er anbragt i sikringscelle.

Hvilke oplysninger vedrørende Ashot Bleyan råder Kommissionen over, herunder især oplysninger om hovedanklagerne mod ham, overholdelsen af de straffeprocessuelle regler, fængslingsforholdene og hans aktuelle sundhedstilstand.

Hvilke initiativer har Kommissionen allerede iværksat eller påtænkt at iværksætte for at sikre, at forsvarets rettigheder respekteres i Ashot Bleyans tilfælde, og at han i øvrigt sikres de rettigheder, der tilkommer alle indsatte?

Svar afgivet på Kommissionens vegne af Christopher Patten

(4. oktober 1999)

Kommissionen har med opmærksomhed fulgt de armenske myndigheders tilbageholdelse og retsforfølgning af den tidligere undervisningsminister Ashot Bleyan, anklaget for civile og kriminelle lovovertrædelser, herunder underslæb.

Kommissionen er bekymret over forlydender om, at Ashot Bleyan er blevet mishandlet i fængslet, hvorved der er sket en betydelig forværring af hans helbredstilstand. Kommissionen har anmodet de armenske myndigheder om snarest at afgive en forklaring om disse påstande.

Partnerskabs- og samarbejdsaftalen med Armenien, som trådte i kraft i juni 1999, skaber grundlag for behandling af menneskerettighedsspørgsmål, der vil blive sat på dagsordenen og drøftet på det næste møde i samarbejdsrådet den 12. oktober 1999.

For at hjælpe Armenien med at indfri sine forpligtelser med hensyn til overholdelse af retsstatsprincipperne og menneskerettigheder i henhold til partnerskabs- og samarbejdsaftalen og dets ansøgning om medlemskab af Europarådet, er Kommissionen ved at iværksætte et program til 1 mio. EUR til uddannelse af personalet i det armenske retsvæsen og har desuden tilkendt midler, for at Armenien i samarbejde med Europarådet bedre kan efterkomme Den Europæiske menneskerettighedskonvention.
SKRIFTLIG FORESPØRGSEL P-1916/99

af Wolfgang Kreissl-Dörfler (Verts/ALE) til Kommissionen

(14. oktober 1999)

Om: EU's udviklingsstøtteprogrammer i Mozambique

Kommissionen bedes redegøre for, hvorfor EU's udviklingsstøtteprogrammer i Mozambique i begyndelsen af i år blev suspenderet over en periode på adskillige måneder således, at hele programmer og de diplomatiske forbindelser blev bragt i fare?

Svar afgivet på Kommissionens vegne af Poul Nielson

(9. november 1999)

Spørgsmålet må bero på en misforståelse. Kommissionen har ikke truffet nogen afgørelse i 1999, eller de senere år, om at udviklingsstøtten til Mozambique skal bortfalde eller suspenderes.

Gennemførelsen af programmet for udviklingshjælp i Mozambique går for øjeblikket efter planen. I løbet af første halvår 1999 godkendte Kommissionen to nye programmer til et beløb på 25,8 mio. EUR. Der har ikke været særlige problemer med myndighederne i Mozambique i den af det ærede medlem nævnte periode. Forholdene er tværtimod blevet forbedret, hvilket har givet de mozambiquiske myndigheder mulighed for at deltage meget i udarbejdelsen, planlægningen og gennemførelsen af hjælpeprogrammerne.

Det ærede medlem kan endvidere konstatere, at den finansielle støtte fra Fællesskabet til Mozambique for øjeblikket ligger på et højt niveau. Betalingerne udgjorde således 91 mio. EUR i 1998, mens prognoserne for 1999 og 2000 for øjeblikket beløber sig til 132 mio. og 127 mio. EUR.
SKRIFTLIG FORESPØRGSEL P-2191/99

af Jorge Hernández Mollar (PPE-DE) til Kommissionen

(19. november 1999)

Om: Indtagelse af alkohol i fly

I visse lande i Den Europæiske Union opstår der med visse mellemrum skænderier i fly, fordi der indtages for megen alkohol om bord, hvilket kan bringe selve flyvesikkerheden i fare.

Er Kommissionen informeret om disse hændelser?

Agter Kommissionen at træffe foranstaltninger i forbindelse med indtagelsen af alkohol i fly?

Svar afgivet på Kommissionens vegne af Loyola de Palacio

(1. december 1999)

Kommissionen er opmærksom på sikkerhedsproblemerne omkring overdrevent alkoholindtag ombord på fly.

Kommissionen overvejer sammen med de nationale myndigheder og de berørte parter, hvilke skridt der kan tages for at afhjælpe dette relativt nye problem.

Blandt eventuelle foranstaltninger er mere flypersonale ombord og særlig uddannelse af flypersonalet. De har i kraft af flykaptajnens beføjelser ansvaret for sikkerheden i kabinen og det er derfor vigtigt, at de uddannes i at håndtere aggressiv adfærd.

Der kan også gives henstillinger til flyselskaberne om, hvor meget alkohol der må uddeles i flyet, især på de lange ruter.

Kommissionen vil tage stilling til problemet og forelægge forslag til løsning heraf i en meddelelse om passagerbeskyttelse, som den vil vedtage efter omfattende samråd med de berørte parter.
SKRIFTLIG FORESPØRGSEL nr. 144/99 af Brigitte LANGENHAGEN EU-støtte til den tyske Landkreis Verden (SUPPLERENDE SVAR)



EF-Tidende nr. C 370 af 21/12/1999 s. 0021



SKRIFTLIG FORESPOERGSEL E-0144/99 af Brigitte Langenhagen (PPE) til Kommissionen (11. februar 1999) Om: EU-stoette til den tyske Landkreis Verden Hvilke former for stoette, og i hvilken stoerrelse, opregnet efter de forskellige stoetteomraader, er i valgperioden 1994-1999 tilgaaet den tyske Landkreis Verden?
SKRIFTLIG FORESPOERGSEL E-0970/99

af Concepció Ferrer (PPE) til Kommissionen

(15. april 1999)

Om: Program for salgsfremstoed for europaeiske produkter paa det japanske marked

Kommissionen har for Raadet fremlagt et forslag til forordning med henblik paa ivaerksaettelsen af et program for specifikke foranstaltninger og aktioner til at forbedre adgangen til Japan for varer og graenseoverskridende tjenesteydelser fra EU (KOM(98) 0722).

Naar man tager i betragtning, at Parlamentet har vedtaget en beslutning, hvori den erklaerede, at den var for en forordning, der indeholdt faellesskabsaktioner for eksportfremstoed for virksomheder paa tredjelandes markeder, i saerdeleshed tekstilindustrien, overvejer Kommissionen saa at tage Parlamentets krav i betragtning og udvide forordningen til andre tredjelande?

Svar afgivet paa Kommissionens vegne af Sir Leon Brittan

(7. maj 1999)

Raadet erkendte i sine konklusioner af 29. maj 1995, at EF's virksomheder stod over for en raekke tydelige og specifikke problemer med markedsadgang i Japan, og fandt, at forbedringen af markedsadgangen til det japanske marked skulle prioriteres. Kommissionens nuvaerende forslag til en forordning(1) om Kommissionens gennemfoerelse af et program for specifikke foranstaltninger og aktioner til at forbedre adgangen til Japan for varer og graenseoverskridende tjenesteydelser fra EU er udarbejdet paa grundlag af disse konklusioner. Det vil danne retsgrundlaget for dette program og sikre dets viderefoerelse indtil udgangen af 2001. Det er ikke hensigten, at forordningen skal udvides til at omfatte andre lande end Japan.

Eksportfremstoedskampagnen "Gateway to Japan" er en af de to vaesentligste foranstaltninger, der skal gennemfoeres af Kommissionen (det andet er lederuddannelsesprogrammet i Japan). Da denne kampagne blev ivaerksat i 1997 besluttede Kommissionen sammen med medlemsstaterne, hvilke sektorer kampagnen skulle rettes mod. Tekstilsektoren indgik ikke blandt disse sektorer.

(1) KOM(98) 722 endelig udg.
SKRIFTLIG FORESPOERGSEL E-0067/99

af Esko Seppaenen (GUE/NGL) til Kommissionen

(27. januar 1999)

Om: EU's arbejdstidsdirektiv

EU har udarbejdet et direktiv om arbejdstid, der ifoelge opfattelsen i Finland tillader, at foerere af udrykningskoeretoejer kan have en uafbrudt arbejdstid paa over 10 timer. Da det er aabenlyst, at foererne af disse koeretoejer i denne forbindelse ikke er omfattet af bestemmelserne om arbejdsmiljoe, bedes Kommissionen oplyse, om den agter at udarbejde bestemmelser, der vil bevirke, at ogsaa denne kategori af arbejdstagere beskyttes mod en for langvarig uafbrudt belastning?

Svar afgivet paa Kommissionens vegne af Neil Kinnock

(9. april 1999)

Raadets direktiv 93/104/EF af 23. november 1996(1) fastlaegger minimumskrav til sikkerhed og sundhed for tilrettelaeggelse af arbejdstiden. Direktivet gaelder for arbejdstagere der bruger udrykningskoeretoejer, f.eks. brandbekaempelseskoeretoejer og ambulancer, saaledes at de traek, der er typiske for deres aktiviteter ikke noedvendigvis er i konflikt med lovgivningen. Artikel 6 i direktivet fastsaetter, at den gennemsnitlige arbejdstid for hver syvdagsperiode inklusive overtid, ikke maa overstige 48 timer. Artikel 3 fastsaetter en minimal daglig hvileperiode paa 11 timer. Det er derfor muligt i henhold til direktivet at arbejde over 10 timer om dagen, hvis den gennemsnitlige ugentlige arbejdstid ikke overstiger 48 timer i alt. Artikel 4 i direktivet fastsaetter, at enhver arbejdstager har ret til at holde pause, hvis arbejdsdagen overstiger seks timer.

Artikel 17, stk. 2.1, litra c), iiii, giver yderligere fleksibilitet, da den tillader undtagelse fra disse minimumskrav for ambulancetjenester, brandvaesen og civilbeskyttelse gennem national lovgivning, kollektive overenskomster eller aftaler mellem arbejdsmarkedets parter under forudsaetning af, at de paagaeldende arbejdstagere faar tilsvarende kompenserende hvileperioder. Direktivet tillader saaledes fleksibilitet, men paa grundlag af en etableret ramme for social beskyttelse.

(1) EFT L 307 af 13.12.1993.
SKRIFTLIG FORESPOERGSEL E-0394/99

af Alexandros Alavanos (GUE/NGL) til Kommissionen

(1. marts 1999)

Om: Finansiering af aktioner i forbindelse med programmer for omstrukturering af citrusfrugt- dyrkningen under den tredje faellesskabsstoetteramme

Citrusfrugtsektoren i Graekenland har alvorlige problemer paa grund af saavel EU's politik (GATT-aftalerne, praeferenceaftaler med tredjelande) som den internationale situation. For at loese disse problemer er det noedvendigt at ivaerksaette aktioner med henblik paa omstrukturering af produktionen samt yde stoette til forarbejdningsindustrien for at modernisere den og indrette den til andre aktiviteter saasom for eksempel fremstilling og standardisering af frugtjuice.

Kommissionen bedes besvare foelgende:

1. Kan aktioner i forbindelse med omstrukturering af citrusfrugtproduktion og den tilhoerende forarbejdningsindustri integreres i de handlingsprogrammer, der finansieres af strukturfondene?

2. Hvad agter Kommissionen at foretage sig for at faa disse aktioner optaget under den tredje faellesskabsstoetteramme?

Svar afgivet paa Kommissionens vegne af Franz Fischler

(31. marts 1999)

1. Spoergsmaalet kan besvares bekraeftende, men da den nuvaerende programmeringsperiode er ved at vaere afsluttet, er der hverken penge eller tid nok til at ivaerksaette nye strukturaktioner til fordel for citrusfrugtsektoren i henhold til EF-stoetterammen for 1994-1999.

2. Det paahviler medlemsstatens myndigheder at definere deres prioriteter og at goere opmaerksom paa dem i deres forslag til regionalplaner og operationelle programmer. Kommissionen vil behandle forslagene i overensstemmelse med de bestemmelser, som skal vedtages for den tredje periode, der loeber fra aar 2000 til 2006.
SKRIFTLIG FORESPOERGSEL E-0772/99

af José García-Margallo y Marfil (PPE) til Kommissionen

(29. marts 1999)

Om: "Helados artesanos" (hjemmelavet, ikke-industrifremstillet is)

Forordning (EOEF) 2082/92(1) blev vedtaget for at beskytte specielle og traditionelle opskrifter paa en raekke naermere definerede betingelser.

I henhold til artikel 13 findes der to former for beskyttelse, nemlig delvis beskyttelse (art. 13, stk. 1) og fuldstaendig beskyttelse (art. 13, stk. 2).

Hvor mange produkter har opnaaet den delvise beskyttelse, som ligger i artikel 13, stk. 1?

(1) EFT L 208 af 24.7.1992, s. 9.